
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 12 

1 Φεβρουάριου 2012 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 9 
Αναδιάρθρωση Διεύθυνσης Εγκληματολογιών Ερευνών 
κατά τροποποίηση του άρθρου 30 του π.δ. 14/2001 
(Α' 12). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περ. α', β' και ζ' του ν. 1481/1984 
«Οργανισμός Υπουργείου Δημόσιας Τάξης» (Α' 152), 
όπως το άρθρο αυτό αντικαταστάθηκε με το άρθρο 1 
παρ. 1 του ν. 1590/1986 (Α' 49). 

2. Τα άρθρα 14 παρ. 7 και 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ. 63/2005 (Α' 98). 

4. Το άρθρο 22 παρ. 3 του ν. 2362/1995 «Περί δημοσί¬ 
ου λογιστικού ελέγχου των δαπανών του Κράτους και 
άλλες διατάξεις» (Α' 247), όπως ισχύει. 

5. Την ΕΜ/2/03 από 25-11-2011 απόφαση του Πρωθυ¬ 
πουργού και του Υπουργού Προστασίας του Πολίτη 
«Ανάθεση αρμοδιοτήτων στον Υφυπουργό Προστασίας 
του Πολίτη Εμμανουήλ Όθωνα» (Β' 2741). 

6. Τις διατάξεις της υπ’ αριθμ. Υ25 από 6-12-2011 από¬ 
φασης Πρωθυπουργού «Καθορισμός αρμοδιοτήτων των 
Αναπληρωτών Υπουργών Οικονομικών Φίλιππου Σαχινί- 
δη και Παντελή Οικονόμου» (Β' 2792). 

7. Το γεγονός ότι από τις διατάξεις του παρόντος δι¬ 
ατάγματος προκαλείται εφάπαξ δαπάνη σε βάρος του 
κρατικού προϋπολογισμού ύψους 230.000,00 ευρώ πε¬ 
ρίπου για το έτος 2012. Η εν λόγω δαπάνη αφορά την 
ίδρυση του νέου Τμήματος Εθνικού Αρχείου Δεδομένων 
Γενετικών Τύπων και θα αντιμετωπιστεί από τις εγγε¬ 
γραμμένες πιστώσεις του προϋπολογισμού του Υπουρ¬ 
γείου Προστασίας του Πολίτη Ειδ. Φ.43-110 «ΕΛΛΗΝΙΚΗ 
ΑΣΤΥΝΟΜΙΑ» ΚΑ.Ε. 1729. Η προκαλούμενη δαπάνη, σύμ¬ 
φωνα με την από 1-11-2011 έκθεση κάλυψης δαπάνης της 
Διεύθυνσης Οικονομικών του Αρχηγείου της Ελληνικής 
Αστυνομίας, στοιχεί προς τις δεσμεύσεις και τους στό¬ 
χους του εγκριθέντος με τον ν. 3985/2011 Μεσοπρόθε¬ 
σμου Πλαισίου Δημοσιονομικής Στρατηγικής (Α'151). 

8. Την υπ’ αριθμ. 319/2011 Γνωμοδότηση του Συμβουλίου της 
Επικράτειας, ύστερα από πρόταση του Υπουργού Προστασί¬ 
ας του Πολίτη, του Υφυπουργού Προστασίας του Πολίτη και 
του Αναπληρωτή Υπουργού Οικονομικών, αποφασίζουμε: 


Άρθρο 1 

Τροποποίηση διατάξεων του άρθρου 30 
του π.δ. 14/2001 

1. Στην παράγραφο 1 του άρθρου 30 του π.δ. 14/2001 (Α' 
12), όπως ισχύει, προστίθεται περίπτωση ζ' ως εξής: 

«ζ. την τήρηση των εθνικών αρχείων γενετικών τύπων 
(ϋΝΑ) και δακτυλικών αποτυπωμάτων και την εξασφάλιση 
της ανταλλαγής δεδομένων και πληροφοριών στο πλαί¬ 
σιο της διασυνοριακής συνεργασίας ιδίως όσον αφορά 
την καταπολέμηση της τρομοκρατίας και του διασυνο¬ 
ριακού εγκλήματος σύμφωνα με τις αποφάσεις 2008/615/ 
ΔΕΥ του Συμβουλίου της 23-6-2008 και 2008/616/ΔΕΥ του 
Συμβουλίου της 23-6-2008 (ΟΙ_ 210/6-8-2008)». 

2. Μετά την παράγραφο 1 του άρθρου 30 του π.δ. 14/2001 
προστίθεται παράγραφος ΙΑ ως εξής: 

«ΙΑ. Η Διεύθυνση Εγκληματολογικών Ερευνών ορίζεται 
ως εθνικό σημείο επαφής για τους σκοπούς των άρθρων 
6 και 11 της απόφασης 2008/615/ΔΕΥ του Συμβουλίου 
της 23ης Ιουνίου 2008». 

3. Η παράγραφος 2 του άρθρου 30 του π.δ. 14/2001, 
όπως τροποποιήθηκε με την παράγραφο 3 του άρθρου 
1 του π.δ. 223/2003 (Α' 188), αντικαθίσταται ως εξής: 

«2. Η Διεύθυνση Εγκληματολογικών Ερευνών διαρθρώ¬ 
νεται ως ακολούθως: 

α. Υποδιεύθυνση Βιολογικών και Βιοχημικών Εξετάσε¬ 
ων και Αναλύσεων, 
β. Ιο Τμήμα Εσωτερικών Λειτουργιών, 
γ. 2ο Τμήμα Δακτυλοσκοπίας, 
δ. 3ο Τ μήμα Εξερευνήσεων. 

ε. 4ο Τμήμα Εργαστηρίων Πυροβόλων Όπλων και Ιχνών 
Εργαλείων. 

στ. 5ο Τμήμα Εργαστηρίων Δικαστικής Γραφολογίας 
και Πλαστότητας Εντύπων και Αξιών, 
ζ. 6ο Τμήμα Χημικών και Φυσικών Εξετάσεων, 
η. 7ο Τμήμα Εξέτασης Ψηφιακών και Ηχητικών Πει¬ 
στηρίων. 

θ. 8ο Τμήμα Μεθοδικοτήτων - Φωτογραφικού, 
ι. 9ο Τμήμα Καταδιωκτικών - Στατιστικής, 
ια. 10ο Τμήμα Αρχείων». 

4. Μετά την παράγραφο 2 του άρθρου 30 του π.δ. 14/2001 
προστίθενται παράγραφοι 2Α ως 2ΙΑ ως εξής: 

«2Α. Η Υποδιεύθυνση Βιολογικών και Βιοχημικών Εξετάσε¬ 
ων και Αναλύσεων διαρθρώνεται στα ακόλουθα τμήματα: 
α. Τμήμα Διοικητικής Μέριμνας, 
β. Τ μήμα Ανάλυσης Βιολογικών Υλικών, 
γ. Τμήμα Εθνικού Αρχείου Δεδομένων Γενετικών Τύ¬ 
πων. 

δ. Τμήμα Επιστημονικής Υποστήριξης. 

2Β. Στο Τμήμα Διοικητικής Μέριμνας, το οποίο εξα¬ 
σφαλίζει τη διοικητική υποστήριξη της ως άνω Υποδι¬ 
εύθυνσης, λειτουργούν: 

α. Γραφείο Γραμματειακής Υποστήριξης το οποίο εί¬ 
ναι αρμόδιο για τη διεξαγωγή της αλληλογραφίας της 
Υποδιεύθυνσης, την τήρηση των υπηρεσιακών βιβλίων 
και του γενικού αρχείου, συμπεριλαμβανομένων των 
Εκθέσεων Εργαστηριακής Πραγματογνωμοσύνης. Επί¬ 
σης, είναι αρμόδιο για τη σύνταξη αναλυτικών δελτίων 
παραγωγικότητας των Τμημάτων, καθώς και για τα θέ¬ 
ματα δαπανών της Υποδιεύθυνσης. 

β. Γραφείο Παραλαβής και Διαχείρισης Βιολογικών 
Υλικών, το οποίο είναι αρμόδιο για: 

αα) την παραλαβή, σύμφωνα με τις προβλεπόμενες διαδι¬ 
κασίες, των προς εξέταση ιχνών, αντικειμένων, πειστηρίων 
και βιολογικών υλικών ατόμων, τον χαρακτηρισμό των δειγ¬ 
μάτων ως κατάλληλων ή ακατάλληλων, την επιστροφή των 
ακατάλληλων στην αποστέλλουσα αρχή και την προώθηση 
των κατάλληλων στα αρμόδια Τμήματα. Κάθε βιολογικό υλι¬ 
κό που παραλαμβάνεται κατά τα ανωτέρω αποτελεί αυτο¬ 
τελή υπόθεση για την οποία ενεργείται εγγραφή σε ειδικό 
πρωτόκολλο με μοναδικό αλφαριθμητικό κωδικό. Ο ίδιος 
κωδικός τοποθετείται και επί του υπό ανάλυση υλικού και 
συνοδεύει αυτό μέχρι τη διεκπεραίωση της υπόθεσης. 

ββ) την καταγραφή σε ειδικό πρωτόκολλο αντικειμέ¬ 
νων και βιολογικών υλικών από αγνοούμενα ή αμνήμονα 
άτομα, που προσκομίζονται από συγγενικά τους πρό¬ 
σωπα. Και στην περίπτωση αυτή εκδίδεται μοναδικός 
αλφαριθμητικός κωδικός, που συνοδεύει τα υλικά μέχρι 
τη διεκπεραίωση της υπόθεσης. 

γγ) την παραλαβή των δειγμάτων βιολογικού υλικού που 
προέρχονται από άτομα και προορίζονται για το Τμήμα 
Εθνικού Αρχείου Δεδομένων Γ ενετικών Τ ύπων. Τ α δείγμα¬ 
τα αυτά εξετάζονται ως προς την καταλληλότητά τους και 
παραλαμβάνονται από ειδικά εξουσιοδοτημένο υπάλληλο, 
ο οποίος στη συνέχεια καταχωρεί τα στοιχεία ταυτότη¬ 
τας του ατόμου από το οποίο προέρχεται το δείγμα σε 
ειδικό πρωτόκολλο καταχώρησης δεδομένων προσωπικού 
χαρακτήρα και εκδίδει μοναδικό αλφαριθμητικό κωδικό 
ανά υπόθεση, ο οποίος δεν περιέχει δεδομένα που να 
επιτρέπουν την άμεση αναγνώριση του προσώπου στο 
οποίο αναφέρεται. Ο κωδικός αυτός συνοδεύει το δείγμα 
στο αρμόδιο εργαστήριο για την ανάλυση του υλικού. 

2Γ. Το Τμήμα Ανάλυσης Βιολογικών Υλικών επιλαμβά¬ 
νεται κατόπιν αιτήματος των αρμοδίων διωκτικών αρχών 
και εξετάζει, αναλύει και συγκρίνει με διεθνώς αποδεκτές 
επιστημονικές μεθόδους, δείγματα βιολογικής φύσης επί 
ιχνών, αντικειμένων και πειστηρίων που προέρχονται από 
εγκληματικές πράξεις, προκειμένου με την επιστημονική ερ¬ 
γαστηριακή αξιοποίηση αυτών να διευκολύνεται η διερεύ- 
νηση των ως άνω πράξεων. Επιπλέον, εξετάζει κατάλληλα 
βιολογικά υλικά που προέρχονται από σορούς ατόμων ή 
σκελετικά υπολείμματα με σκοπό τη διακρίβωση της ταυτό¬ 
τητας των ατόμων. Περαιτέρω το Τμήμα αυτό, στο πλαίσιο 
εκπλήρωσης της αποστολής του, είναι αρμόδιο για: 

α. τον έλεγχο της καταλληλότητας των παραλαμβανό- 
μενων ιχνών, αντικειμένων και πειστηρίων για εργαστη¬ 
ριακή εξέταση, τη μέριμνα για την ασφαλή διατήρησή 
τους και την αποστολή των μη αποδοθέντων γενετικών 
τύπων στο Τμήμα Εθνικού Αρχείου Δεδομένων Γενετι¬ 
κών Τ ύπων για σύγκριση με γενετικούς τύπους που ήδη 
διατηρούνται στο αρχείο του εν λόγω Τμήματος. 

β. την αποστολή, κατόπιν σχετικού αιτήματος, εξειδικευ- 
μένου προσωπικού στον τόπο τέλεσης εγκληματικής πρά¬ 
ξης ή σοβαρού συμβάντος αστυνομικού ενδιαφέροντος ως 
συμβούλου για την αναζήτηση και περισυλλογή ιχνών για 
τα οποία απαιτούνται ειδικές γνώσεις, κατόπιν εγκρίσεως 


του Διευθυντού της Διεύθυνσης Εγκληματολογικών Ερευ¬ 
νών καθώς και για παροχή επιστημονικής συνδρομής σε 
κρατικές αρχές επί θεμάτων αρμοδιοτήτων του. 

γ. τη μέριμνα φύλαξης τυχόν υπολειμμάτων ϋ.Ν.Α. που 
έχουν παραχθεί κατά τη διαδικασία απομόνωσης αυτού 
από βιολογικά υλικά μέχρι την έκδοση αμετάκλητης 
δικαστικής απόφασης για την υπόθεση, καθώς και των 
υπολειμμάτων προϊόντων που έχουν παραχθεί κατά την 
αλυσιδωτή αντίδραση της πολυμεράσης για χρονικό 
διάστημα τριών (3) μηνών. 

2Δ. Στο Τμήμα Ανάλυσης Βιολογικών Υλικών λειτουρ¬ 
γούν τα ακόλουθα εργαστήρια: 

α. Εργαστήριο Ανάλυσης ό.Ν.Α. Ιχνών - Πειστηρίων το 
οποίο διενεργεί αναλύσεις πυρηνικού και μιτοχονδρια- 
κού Δεοξυριβονουκλεϊκού Οξέος (ΟΝΑ) που προέρχεται 
από δείγματα βιολογικών υλικών, επί ιχνών, αντικειμέ¬ 
νων και πειστηρίων. 

β. Εργαστήριο Τριχών και Υφάνσιμων ινών, το οποίο 
ενεργεί εξετάσεις τριχών και υφάνσιμων ινών ζωικής 
προέλευσης. 

2Ε. Το Τμήμα Εθνικού Αρχείου Δεδομένων Γενετικών 
Τύπων, το οποίο είναι αρμόδιο για την οργάνωση και 
λειτουργία εν γένει του ειδικού (εθνικού) αρχείου γενε¬ 
τικών τύπων, όπου καταχωρούνται και τηρούνται οι γε¬ 
νετικοί τύποι, σύμφωνα με τους κανόνες της επιστήμης 
και τις ισχύουσες διατάξεις, με σκοπό τη διερεύνηση 
εγκληματικών πράξεων, την αναζήτηση σ’ αυτό μη απο¬ 
δοθέντων (αταυτοποίητων) γενετικών τύπων. Επίσης, 
είναι αρμόδιο για την εφαρμογή των όσων προβλέπο- 
νται στα άρθρα 2 έως και 7 της απόφασης 2008/615/ 
ΔΕΥ του Συμβουλίου της 23-6-2008, σε συνδυασμό με 
τα Κεφάλαια 2 και 3 της απόφασης 2008/616/ΔΕΥ του 
Συμβουλίου της 23-6-2008. Στο Τμήμα αυτό λειτουργούν 
τα ακόλουθα εργαστήρια: 

α. Εργαστήριο Ανάλυσης Βιολογικών Υλικών Ατόμων, 
το οποίο ελέγχει την καταλληλότητα των δειγμάτων 
βιολογικών υλικών που παραλαμβάνει, τα καταγράφει 
και μεριμνά για την ασφαλή φύλαξή τους σε κατάλ¬ 
ληλους αποθηκευτικούς χώρους. Επίσης, ενεργεί όλες 
τις απαραίτητες εργαστηριακές αναλύσεις Δεοξυριβο- 
νουκλεϊκού Οξέος που προέρχεται από βιολογικά υλικά 
ατόμων, προκειμένου συγκριθούν με τα ευρήματα του 
Τμήματος Ανάλυσης Βιολογικών Υλικών. Η λήψη του 
βιολογικού υλικού πραγματοποιείται από την Υπηρεσία 
που διενεργεί την προανάκριση σύμφωνα με τις οδηγίες 
της Υποδιεύθυνσης Βιολογικών και Βιοχημικών Εξετά¬ 
σεων και Αναλύσεων. 

β. Εργαστήριο Καταχώρησης και Αναζήτησης Γ ενετι¬ 
κών Τύπων, το οποίο αναζητεί στο εθνικό αρχείο γενε¬ 
τικών τύπων τους γενετικούς τύπους που προέκυψαν 
από τις εργαστηριακές εξετάσεις που διενεργήθηκαν 
από το Εργαστήριο Ανάλυσης Βιολογικών Υλικών Ατό¬ 
μων και από το Τμήμα Ανάλυσης Βιολογικών Υλικών 
για την ταύτιση των στοιχείων. Επίσης, καταχωρεί και 
αναζητεί τους γενετικούς τύπους που ορίζονται από τις 
εκάστοτε ισχύουσες διατάξεις και παρέχει επιστημονική 
συνδρομή σε κρατικές αρχές για θέματα αρμοδιοτήτων 
του. Επιπροσθέτως, στο εργαστήριο αυτό τηρείται και 
ανεξάρτητο αρχείο γενετικών τύπων που προκύπτουν 
από την ανάλυση υλικών που προσκομίζονται εκ μέ¬ 
ρους συγγενικών προσώπων αγνοουμένων ή αμνημόνων 
ατόμων, προς το σκοπό διευκόλυνσης της διαδικασίας 
αναζήτησης και ανεύρεσής τους. 

2ΣΤ. Το Τμήμα Επιστημονικής Υποστήριξης είναι 
αρμόδιο για την παροχή υπηρεσιών επιστημονικής 
υποστήριξης στα Τμήματα της Υποδιεύθυνσης, την 

πραγματοποίηση εκπαιδεύσεων επί θεμάτων αρμο¬ 
διότητας της Υποδιεύθυνσης, την έρευνα και βελτίω¬ 
ση των υφιστάμενων επιστημονικών μεθόδων και την 
ανάπτυξη νέων, και μεριμνά για την Πιστοποίηση και 
τη Διασφάλιση Ποιότητας των εργασιών που εκτελεί 
η Υποδιεύθυνση. Στο Τμήμα αυτό λειτουργούν τα ακό¬ 
λουθα γραφεία: 

α. Γραφείο Έρευνας, Ανάπτυξης και Εκπαίδευσης, το 
οποίο εξετάζει αιτήματα των Τμημάτων της Υποδιεύ¬ 
θυνσης για τη βελτίωση υφισταμένων επιστημονικών 
διεργασιών και για ανάπτυξη νέων και υποβάλλει προ¬ 
τάσεις για αυτά. Επίσης, το Τμήμα αυτό μεριμνά για την 
εκπαίδευση του προσωπικού της Υποδιεύθυνσης στις 
νέες τεχνολογίες και του προσωπικού της Διεύθυνσης, 
αλλά και άλλων Αρχών σε θέματα αρμοδιοτήτων της 
Υποδιεύθυνσης, κατόπιν εγκρίσεως του Διευθυντή της 
Διεύθυνσης Εγκληματολογικών Ερευνών. 

β. Γ ραφείο Διαδικασιών Πιστοποίησης και Διασφάλι¬ 
σης Ποιότητας, το οποίο μεριμνά για την εκδήλωση των 
ενεργειών που προβλέπονται και απαιτούνται για την 
Πιστοποίηση των εργασιών που εκτελεί η Υποδιεύθυνση 
και για τη Διασφάλιση της Ποιότητάς τους. 

2Ζ. Πρόσβαση στο πρωτόκολλο καταχώρησης δεδομέ¬ 
νων προσωπικού χαρακτήρα έχουν μόνο ο εισαγγελικός 
λειτουργός του άρθρου 200Α Κ.Π.Δ., ο Διευθυντής της 
Διεύθυνσης Εγκληματολογικών Ερευνών και ο Διευ¬ 
θυντής της Υποδιεύθυνσης Βιολογικών και Βιοχημικών 
Εξετάσεων και Αναλύσεων, εφόσον εξουσιοδοτηθεί με 
σχετικό έγγραφό του από το Διευθυντή της ανωτέρω 
Διεύθυνσης. Κάθε πρόσβαση στα αρχεία και τα πρωτό¬ 
κολλα της Υποδιεύθυνσης Βιολογικών και Βιοχημικών 
Εξετάσεων και Αναλύσεων, καθώς και κάθε εργασία που 
πραγματοποιείται σε αυτά καταγράφεται. 

2Η. Ως προϊστάμενος της Υποδιεύθυνσης Βιολογικών 
και Βιοχημικών Εξετάσεων και Αναλύσεων τοποθετεί¬ 
ται Ταξίαρχος, Αστυνομικός Διευθυντής ή Αστυνομικός 
Υποδιευθυντής πανεπιστημιακής εκπαίδευσης, κάτοχος 
μεταπτυχιακού τίτλου σε συναφή με το αντικείμενο 
ειδικότητα, με πολύ καλή γνώση μιας τουλάχιστον ευ¬ 
ρωπαϊκής γλώσσας. Ως προϊστάμενος μπορεί να το¬ 
ποθετείται αξιωματικός γενικών καθηκόντων ή ειδικών 
καθηκόντων. Σε περίπτωση απουσίας ή κωλύματος του 
αναπληρώνεται από τον ανώτερο κατά βαθμό ή αρχαι¬ 
ότερο αξιωματικό της Υποδιεύθυνσης. 

2Θ. Ως προϊστάμενος του Τμήματος Διοικητικής Μέ¬ 
ριμνας της Υποδιεύθυνσης Βιολογικών και Βιοχημικών 
Εξετάσεων τοποθετείται ανώτερος αξιωματικός γενι¬ 
κών καθηκόντων. Ως προϊστάμενοι των λοιπών Τμημά- 
των της ίδιας Υποδιεύθυνσης τοποθετούνται ανώτεροι 
αξιωματικοί πανεπιστημιακής εκπαίδευσης, κάτοχοι 
μεταπτυχιακού τίτλου σε συναφή με το αντικείμενο 
ειδικότητα, με πολύ καλή γνώση μιας ευρωπαϊκής γλώσ¬ 
σας. Ως προϊστάμενοι των Τμημάτων του προηγούμενου 
εδαφίου μπορεί να τοποθετούνται αξιωματικοί γενικών 
καθηκόντων ή ειδικών καθηκόντων. 

21. Στο προσωπικό των Τμημάτων Ανάλυσης Βιολογι¬ 
κών Υλικών και Εθνικού Αρχείου Γενετικών Τύπων της 
Υποδιεύθυνσης Βιολογικών και Βιοχημικών Εξετάσεων 
και Αναλύσεων δύναται να απονέμονται, αναλόγως των 
ειδικών καθηκόντων που εκτελεί, οι ειδικότητες του Τε¬ 
χνικού Επεξεργασίας Οστών, του Εξεταστή Πειστηρίων 
και του Τεχνικού Εισαγωγής Δεδομένων Βάσεων, σύμφω¬ 
να με τις διατάξεις του άρθρου 111 του π.δ. 342/1977 (Α' 
109). Κριτήριο για την απονομή των ειδικοτήτων αυτών 
αποτελεί η διετής, τουλάχιστον, επιτυχής άσκηση των 
αντίστοιχων καθηκόντων. 


21 Α. Λεπτομέρειες που αφορούν σε επιμέρους δια¬ 
δικασίες, όπως ο τρόπος παραλαβής, καταχώρησης, 
χρέωσης, αποχρέωσης, εσωτερικής διακίνησης και απο¬ 
στολής των ιχνών, αντικειμένων, πειστηρίων και βιολο¬ 
γικών υλικών, η πρόσβαση στα τηρούμενα αρχεία και 
η εκτέλεση των καθηκόντων του προσωπικού, εφόσον 
δεν ρυθμίζονται στον Κανονισμό Λειτουργίας της Δι¬ 
εύθυνσης Εγκληματολογικών Ερευνών, καθορίζονται με 
διαταγή του Διευθυντή της Διεύθυνσης». 

5. Στην παράγραφο 5 του άρθρου 30 του π.δ. 14/2001, 
όπως η παράγραφος αυτή τροποποιήθηκε με την πα¬ 
ράγραφο 3 του άρθρου 1 του π.δ. 223/2003 προστίθεται 
περίπτωση γ', ως εξής: 

«γ. Είναι αρμόδιο για την εφαρμογή των όσων προ- 
βλέπονται από τα άρθρα 8 έως και 11 της απόφασης 
2008/615/ΔΕΥ του Συμβουλίου της 23-6-2008 και τα Κε¬ 
φάλαια 2 και 4 της απόφασης 2008/616/ΔΕΥ του Συμ¬ 
βουλίου της 23-6-2008». 

6. Η παράγραφος 10 του άρθρου 30 του π.δ. 14/2001 
όπως η παράγραφος αυτή τροποποιήθηκε με την παρά¬ 
γραφο 3 του άρθρου 1 του π.δ. 223/2003, αντικαθίσταται 
ως εξής: 

«10. Το Τμήμα Εξέτασης Ψηφιακών και Ηχητικών Πει¬ 
στηρίων εξετάζει ή αναλύει ψηφιακά, ηλεκτρονικά ή 
ακουστικά μέσα και τα δεδομένα που περιέχονται σ’ 
αυτά, τα οποία περισυλλέγονται από τον τόπο του 
εγκλήματος από το Τμήμα Εξερευνήσεων της Διεύ¬ 
θυνσης Εγκληματολογικών Ερευνών ή αποστέλλονται 
με σχετική παραγγελία από ανακριτική, εισαγγελική 
ή δικαστική αρχή εφόσον επιδέχονται εργαστηριακές 
εξετάσεις και μπορούν να συμβάλουν στην εξιχνίαση 
εγκληματικής πράξης. 

Οι υπηρετούντες στο Τμήμα, εφόσον τους έχει απο- 
νεμηθεί σχετική ειδικότητα, σύμφωνα με το άρθρο 111 
του π.δ. 342/1977, συντάσσουν εκθέσεις πραγματογνω¬ 
μοσύνης για κάθε εργαστηριακή εξέταση, προς χρήση 
από τις κατά νόμο αρμόδιες Αρχές. 

Σε περίπτωση κατά την οποία αποστέλλονται πει¬ 
στήρια ή διατυπώνονται ερωτήματα τα οποία δεν είναι 
επιδεκτικά εργαστηριακής εξετάσεως ή απαντήσεως 
ενημερώνεται το ταχύτερο δυνατό η επιληφθείσα αρχή 
και επιστρέφονται τα πειστήρια. Αν το αποτέλεσμα της 
εξετάσεως είναι καταφανώς αρνητικό, η συντασσόμενη 
έκθεση είναι συνοπτική, το δε έγγραφο του Τμήματος 
είναι δυνατόν να διαβιβάζεται και τηλεομοιοτυπικά. 

- Το Τμήμα αυτό περιλαμβάνει τα ακόλουθα εργα¬ 
στήρια: 

α. Εργαστήριο Εξέτασης Πειστηρίων Υπολογιστικών 
Συστημάτων, το οποίο: 

(1) Ενεργεί ανάγνωση, ανάκτηση - επαναφορά, εξέ¬ 
ταση, αποκρυπτογράφηση, ανάλυση, σύγκριση, επε¬ 
ξεργασία, καταγραφή δεδομένων, ευρισκομένων σε 
αποθηκευτικούς ψηφιακούς χώρους τοπικών δικτύων, 
ηλεκτρονικών υπολογιστών και περιφερειακών ή άλλων 
ειδικών σταθερών ή φορητών μέσων ψηφιακής αποθή¬ 
κευσης δεδομένων. 

(2) Αποφαίνεται για τον τρόπο λειτουργίας λογισμι¬ 
κού ή ψηφιακού υλικού και διαπιστώνει την αλληλουχία 
των ενεργειών χρήσης λογισμικού ή υλικού και ενεργεί 
εξετάσεις για την εξακρίβωση του δημιουργού ή του 
χρήστη εφαρμογών ή δεδομένων επί ψηφιακών πειστη¬ 
ρίων, που είναι πρόσφορα προς ανάγνωση. 

(3) Ενεργεί εξετάσεις επί ηλεκτρονικών συσκευών ή 
άλλων ειδικών ηλεκτρονικών διατάξεων, οι οποίες είναι 
δυνατόν να αποθηκεύουν ψηφιακά δεδομένα. 

(4) Ενεργεί εξετάσεις επί κινητών τηλεφώνων και συ¬ 
σκευών εντοπισμού θέσης. 

(5) Ενεργεί εξειδικευμένες εξετάσεις, αναγνώσεις, ανα¬ 
κτήσεις και αναλύσεις ψηφιακών δεδομένων επί τραπεζι¬ 
κών ή άλλων καρτών, καθώς και εξετάσεις επί συναφών 
ειδικών ηλεκτρονικών μέσων (ηλεκτρονικών διαβατηρίων), 
εφόσον οι εξετάσεις αυτές δεν είναι δυνατόν να διε- 
νεργηθούν στο Εργαστήριο Διερεύνησης Παραχάραξης 
- Κιβδηλείας και Πλαστότητας Εντύπων και Αξιών της 
Διεύθυνσης Εγκληματολογικών Ερευνών. 

(6) Ενεργεί εξετάσεις σε συστήματα τηλεπικοινωνιών, 
σε συσκευές λήψης δορυφορικού τηλεοπτικού ή άλλου 
σήματος τα οποία περιέχουν ψηφιακά δεδομένα πρό¬ 
σφορα προς ανάγνωση. 

(7) Συνεργάζεται με τις επιληφθείσες Υπηρεσίες για 
τη διασφάλιση της κατάσχεσης, ορθής διαχείρισης και 
ταχύτερης αποστολής των προς εξέταση πειστηρίων, 
παρέχοντας σε αυτές οδηγίες ασφαλούς μεταφοράς 
και φύλαξης, ενώ σε εξαιρετικά κρίσιμες περιπτώσεις 
παρέχει τεχνική συνδρομή στην κατάσχεση, δια της 
αποστολής εξειδικευμένου κλιμακίου. 

β. Εργαστήριο Εξέτασης Φωνής και'Ηχου, το οποίο: 

(1) Ενεργεί φωνητικές, γλωσσολογικές, εργαστηριακές 
και συγκριτικές εξετάσεις και αναλύσεις φωνών και λοι¬ 
πών ηχητικών καταγραφών, με σκοπό τον προσδιορισμό 
του ομιλούντος ή της πηγής προέλευσης των ήχων. 

(2) Ενεργεί εξετάσεις και συγκρίσεις αναλογικής ή 
ψηφιακής ηχογραφημένης φωνής ή ήχου επί αναλογικής 
και ψηφιακής ηχογράφησης, προς διαπίστωση αλλοί¬ 
ωσης, επέμβασης, συρραφής ή ασυμβατότητας καθώς 
και εξετάσεις περί της γνησιότητας του υλικού φορέα 
και του μέσου εγγραφής. 

(3) Ενεργεί βελτιώσεις - αποθορυβοποιήσεις ηχογρα¬ 
φήσεων με σκοπό την κατανόηση των διαλαμβανομένων 
εντός αυτών ηχογραφημένων συνομιλιών ή άλλων ήχων. 

(4) Ενεργεί ειδικές απομαγνητοφωνήσεις ηχογραφή¬ 
σεων όταν υπάρξει αμφισβήτηση της αρχικώς αποδο- 
θείσης απομαγνητοφώνησης, που έχει διενεργηθεί ως 
ανακριτική πράξη. 

(5) Παρέχει τεχνική συνδρομή στη διαδικασία αναγνώ¬ 
ρισης ομιλητή από αυτήκοο μάρτυρα. 

(6) Ελέγχει τη λειτουργικότητα κατασχεθέντων μέσων 
ηχογράφησης και αποφαίνεται για τον τρόπο λειτουρ¬ 
γίας αυτών. 

(7) Συνεργάζεται με τις επιληφθείσες Υπηρεσίες για 
τη διασφάλιση της κατάσχεσης, ορθής διαχείρισης και 
ταχύτερης αποστολής των προς εξέταση πειστηρίων, 
παρέχοντας σε αυτές οδηγίες ασφαλούς μεταφοράς 
και φύλαξης, ενώ σε εξαιρετικά κρίσιμες περιπτώσεις 
παρέχει τεχνική συνδρομή στην κατάσχεση, δια της 
αποστολής εξειδικευμένου κλιμακίου. 

- Στο ως άνω Τμήμα λειτουργεί Γραφείο Γραμματει¬ 
ακής Υποστήριξης, το οποίο είναι αρμόδιο για: 

α. την παραλαβή, διακίνηση, παράδοση, χρέωση - απο- 
χρέωση και γενικά διαχείριση των πειστηρίων, των εγ¬ 
γράφων, των εκθέσεων και της εν γένει αλληλογραφίας 
του Τμήματος, σύμφωνα με τις ισχύουσες διατάξεις, 

β. την τεχνική υποστήριξη της λειτουργικότητας των 
Εργαστηρίων του Τμήματος και ιδίως για την υπο¬ 
στήριξη των δικτύων και τη δημιουργία αντιγράφων 
ασφαλείας των δίσκων των υπηρεσιακών ηλεκτρονικών 
υπολογιστών, 

γ. την προμήθεια εξοπλισμού, υλικών και μέσων προς υπο¬ 
βοήθηση των αιτούμενων εργαστηριακών εξετάσεων, ύστε¬ 
ρα από αίτημα των προϊσταμένων των Εργαστηρίων, 


δ. την οργάνωση εσωτερικών εκπαιδευτικών προ¬ 
γραμμάτων, για την εξειδίκευση - μετεκπαίδευση του 
προσωπικού που υπηρετεί σε κάποιο Τομέα ή πρόκειται 
να μετατεθεί σ’ αυτόν ύστερα από σχετικό αίτημα των 
προϊσταμένων των Εργαστηρίων, 
ε. την εύρεση, οργάνωση και ταξινόμηση της σχετικής 
βιβλιογραφίας, που αφορά στο αντικείμενο του Τμή¬ 
ματος, ύστερα από σχετικό αίτημα των προϊσταμένων 
των Εργαστηρίων, 

στ. την καταγραφή, συντήρηση, αναβάθμιση και χρέ¬ 
ωση του κατεχόμενου ειδικού υπηρεσιακού λογισμικού, 
υλικού και του εν γένει εξοπλισμού του Τ μήματος, 
ζ. κάθε άλλη ειδική εργασία, συναφή με την αρμοδι- 
ότητά του, που του ανατίθεται σύμφωνα με τις κάθε 
φορά ισχύουσες διατάξεις και διαταγές, 
η. την τήρηση των ηλεκτρονικών ή φυσικών αρχείων 
και υπηρεσιακών βιβλίων, όπου ενεργούνται οι σχετικές 
εγγραφές - καταχωρήσεις, για την αποτελεσματικό¬ 
τερη οργάνωση των αρμοδιοτήτων του κάθε Εργα¬ 
στηρίου, 

θ. την παραλαβή, γενική σήμανση και ασφαλή διακίνη¬ 
ση των αποστελλομένων προς εξέταση πειστηρίων». 

7. Το δεύτερο εδάφιο της παραγράφου 16 του άρθρου 
30 του π.δ. 14/2001 όπως η παράγραφος τροποποιήθηκε 
με την παράγραφο 3 του άρθρου 1 του π.δ. 223/2003, 
αντικαθίσταται ως εξής: 

«Το Τμήμα Καταδιωκτικών - Στατιστικής και Αρχείων 
έχει τις αρμοδιότητες που προβλέπονται από τα άρθρα 
55 έως και 59 και 70 έως και 79 του π.δ. 342/1977 (Α' 109) 
και το Τμήμα Εργαστηρίων έχει αρμοδιότητες αντίστοι¬ 
χες του Τμήματος Εργαστηρίων Πυροβόλων Όπλων και 
Ιχνών Εργαλείων, του Τ μήματος Εργαστηρίων Δικαστικής 
Γραφολογίας και Πλαστότητας Εντύπων και Αξιών και 
του Τ μήματος Εξέτασης Ψηφιακών και Ηχητικών Πειστη¬ 
ρίων της Διεύθυνσης Εγκληματολογικών Ερευνών». 

Άρθρο 2 

Καταργούμενες διατάξεις 

1. Τα στοιχεία (2) και (3) της περίπτωσης α' της πα¬ 
ραγράφου 8 του άρθρου 30 του π.δ. 14/2001, όπως η 
παράγραφος αυτή τροποποιήθηκε με την παράγραφο 
3 του άρθρου 1 του π.δ. 223/2003 καταργούνται. 

2. Το άρθρο 2 του π.δ. 223/2003, καταργείται. 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει από 
τη δημοσίευσή του στην Εφημερίδα της Κυβερνή- 
σεως. 

Στον Υπουργό Προστασίας του Πολίτη αναθέτουμε 
τη δημοσίευση και εκτέλεση του παρόντος διατάγ¬ 
ματος. 

Αθήνα, 11 Ιανουάριου 2012 

